Folketing
2009-04-21

Nu hørte vi så igen fru Line Barfod nævne, at det her overhovedet ikke handler om at legalisere de her stoffer, og alligevel skal vi i næste forslag fra fru Line Barfod snakke om at lovliggøre hash. Lad det nu være. Hvis vi holder os til det beslutningsforslag, som vi står med, og som vi faktisk behandler i dag, og som handler om fixerum, kan vi se, at en af begrundelserne for, at vi skal have fixerum, er, at vi har for mange narkorelaterede dødsfald. Det kan vi så være enige om. Men målgruppen her er de hårdest belastede narkomaner. Er fru Line Barfod ikke enig med mig i, at der er rigtig, rigtig mange narkomaner, som dør, og som ikke hører til de hårdest belastede narkomaner, men som er narkomaner, som allerede bare ved første fix tager en overdosis og dør?